Procesul verbal al şedinţei din data de 21.05.2019



Şedinţa a fost condusă de Manager General  Dr. Grasu Alis.

Primul subiect discutat a fost despre Nota de serviciu referitoare la vizarea certificatului medical  de către medicul de familie și medicul de medicina muncii și depunerea la biroul Runos cel mai târziu pana în data de 05 ale fiecarei luni.
S-a reamintit despre importanța procedurilor, proceduri ce reglementează întreaga activitate SABIF, necesare în  aplicarea  regulamentului de organizare și funcționare al instituției.
De asemenea s-a reamintit obligativitatea coordonatorilor de substații de a prezenta toate neconformitățile de funcționare Comitetului Director spre rezolvare.
[bookmark: _GoBack]S-a discutat despre vizitata Papei la București în data de 31.05.2019 și măsurile de organizare pe care trebuie să le ia SABIF în aceasta perioadă.
S-a analizat situația actuală a mașinilor aflate în service și în special a mașinilor vechi de tip C.
A fost anunțată demararea procedurilor de acreditate a mașinilor noi primite în comodat de la Primaria Municipiului București, motiv pentru care s-a cerut verificarea de către șefii de substații a acestor mașini. S-a pus accent pe verificarea riguroasă a truselor.
S-a solicitat o atenție sporită asupra sacilor de deșeuri ca nu cumva sa fie saci care să nu fie inscriptionați .
Până la sfârșitul săptămânii toate substațiile vor avea în dotare stații de apă sterilă.
Conform cu normele GDPR în fiecare mașina va exista afișat la loc vizibil : “Este o incintă monitorizată GPS și video” 
Se va face monitorizarea tuturor accidentelor minore care vor fi declarate pe Casco, se va urmări cu acuratețe remedierea.
S-au discutat toate problemele administrative de la substații. S-a analizat fiecare substație individual.
Deltamed va fi azi și maine prezent la SABIF pentru remedierea problemelor apărute la mașinile noi.
Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.
În finalul şedinţei au fost vizate caietele de control de la microstaţii.



